CELEX: 32011D0820(02)
Language: sk
Date: 2011-08-19 00:00:00
Title: Vykonávacie rozhodnutie Komisie z  19. augusta 2011 , ktorým sa prijíma pracovný program na financovanie činností Únie, pokiaľ ide o alternatívy chirurgickej kastrácie ošípaných

|



32011D0820(02)

Vykonávacie rozhodnutie Komisie z  19. augusta 2011 , ktorým sa prijíma pracovný program na financovanie činností Únie, pokiaľ ide o alternatívy chirurgickej kastrácie ošípaných  

Úradný vestník C 243 , 20/08/2011 S. 0005 - 0011



		Vykonávacie rozhodnutie Komisiez 19. augusta 2011,ktorým sa prijíma pracovný program na financovanie činností Únie, pokiaľ ide o alternatívy chirurgickej kastrácie ošípaných2011/C 243/06EURÓPSKA KOMISIA,so zreteľom na Zmluvu o fungovaní Európskej únie,so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [1], a najmä na jeho článok 75,so zreteľom na nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [2], a najmä na jeho článok 90,so zreteľom na rozhodnutie Rady 2009/470/ES z 25. mája 2009 o výdavkoch na veterinárnom úseku [3], a najmä na jeho články 19, 20, 22 a 23,keďže:(1) Na základe nariadení (ES, Euratom) č. 1605/2002 a č. 2342/2002 sa vyžaduje, aby rozpočtovým záväzkom Únie predchádzalo finančné rozhodnutie, v ktorom sú stanovené hlavné prvky konkrétnej činnosti.(2) V rozhodnutí 2009/470/ES sa stanovujú postupy, ktorými sa riadi finančný príspevok Únie na špecifické veterinárne opatrenia, vrátane informačnej politiky v oblasti zdravia zvierat, dobrých životných podmienok zvierat a bezpečnosti potravín, ako aj technické a vedecké opatrenia.(3) Kančí pach je nepríjemný pach, ktorý sa môže vyskytnúť pri tepelnej úprave mäsa pochádzajúceho z nevykastrovaných samcov ošípaných. Vysoké koncentrácie látok androstenon, skatol a indol, ktoré spôsobujú daný pach, sa nahromadia iba v mäse malého percenta ošípaných v období sexuálnej zrelosti. Na kančí pach nie sú citliví všetci spotrebitelia, ale spotrebitelia naň citliví mäso ošípaných odmietnu ako nepožívateľné. V dôsledku toho sa v ods. 1 písm. p) kapitoly V oddielu II prílohy I k nariadeniu Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu [4], stanovuje, že mäso s výrazným pohlavným pachom je nepožívateľné na ľudskú spotrebu.(4) V súčasnosti sa uplatňujú tri hlavné postupy na zabránenie kančiemu pachu, a to predčasné zabitie, odstránenie semenníkov (chirurgická kastrácia) alebo imunokastrácia (vakcinácia na zoslabenie kančieho pachu). Chirurgická kastrácia ošípaných je z hľadiska dobrých životných podmienok zvierat problémom. V dôsledku toho sa v smernici Rady 2008/120/ES z 18. decembra 2008, ktorou sa stanovujú minimálne normy na ochranu ošípaných [5], stanovuje, že kastráciu ošípaných môžu vykonávať iba veterinárni lekári alebo školené osoby, a ak majú ošípané sedem dní alebo sú staršie ako sedem dní, musí sa použiť anestézia a dlhodobé tíšenie bolesti.(5) V stanovisku vedeckej skupiny pre zdravie a ochranu dobrých životných podmienok zvierat (Scientific Panel on Animal Health and Welfare) Európskeho úradu pre bezpečnosť potravín (EFSA) vypracovanom na žiadosť Komisie v súvislosti s aspektmi dobrých životných podmienok prasiatok [6] a prijatom 12. a 13. júla 2004 sa uvádza, že chirurgická kastrácia ošípaných je bolestivá v každom veku.(6) V článku 13 Zmluvy sa uvádza, že zvieratá sú cítiace bytosti a pri formulovaní a vykonávaní politík Únie okrem iného v oblasti poľnohospodárstva a vnútorného trhu sa musí sa brať plný ohľad na požiadavky týkajúce sa ich dobrých životných podmienok.(7) V Európskej deklarácii o alternatívach chirurgickej kastrácie ošípaných [7] z decembra 2010 sa hlavní zástupcovia zo sektora chovu ošípaných dobrovoľne zaviazali ukončiť štandardnú chirurgickú kastráciu samcov ošípaných do 1. januára 2018 za predpokladu, že sa zriadi európske partnerstvo pre kastráciu ošípaných, ktoré bude zamerané na rozvoj činností potrebných na dosiahnutie daného cieľa.(8) Únia by preto mala investovať do štúdií týkajúcich sa alternatív chirurgickej kastrácie ošípaných. Preto by sa mal spustiť pracovný program na podporu technických, vedeckých a vzdelávacích opatrení na zistenie a zavedenie alternatív chirurgickej kastrácie. Do pracovného programu by mal patriť vývoj referenčných a skríningových metód na zistenie kančieho pachu v bravčovom mäsa a štúdie o tom, ako mäso a produkty získané z mäsa samcov ošípaných, ktorí neboli chirurgicky vykastrovaní, prijímajú spotrebitelia.(9) Je možné, že výsledky týchto štúdií si budú vyžadovať aj prehodnotenie relevantných právnych predpisov Únie, aby sa zabezpečilo bezproblémové fungovanie vnútorného trhu. Do 1. januára 2018 by sa mal zistiť hospodársky vplyv ukončenia štandardnej chirurgickej kastrácie ošípaných. Preto je potrebné vykonať komplexnú analýzu nákladov a prínosov, ktoré by mali relevantné opatrenia na rôznych úrovniach výrobného reťazca bravčového mäsa.(10) Na podporu vzdelávania a odbornej prípravy hlavných zúčastnených strán v sektore ošípaných, pokiaľ ide o činnosti Únie v oblasti alternatív chirurgickej kastrácie ošípaných, by sa mala vytvoriť interaktívna webová stránka venovaná tejto téme.(11) Spoločné výskumné centrum Európskej komisie, Inštitút pre referenčné materiály a merania (JRC-IRMM) v meste Geel, v Belgicku, má potrebnú vedeckú a technickú expertízu na vývoj a validovanie referenčných metód analýzy. Z toho dôvodu by sa mali pre JRC-IRMM prostredníctvom správnej dohody presunúť prostriedky z rozpočtu Únie na vývoj referenčných metód uznávaných Európskou úniou, na zistenie a meranie hlavných zložiek spôsobujúcich kančí pach.(12) Na účely uplatňovania tohto rozhodnutia je vhodné vymedziť pojem "podstatná zmena" v zmysle článku 90 ods. 4 nariadenia (ES, Euratom) č. 2342/2002.(13) Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,ROZHODLA TAKTO:Článok 1Pracovný program činností Únie týkajúci sa alternatív chirurgickej kastrácie ošípaných stanovený v prílohe ("pracovný program") sa prijíma.Článok 2Maximálna výška príspevku na pracovný program sa stanovuje na 1330000 EUR a financuje sa z tohto rozpočtového riadku Všeobecného rozpočtu Európskej únie na rok 2011:- rozpočtový riadok 17 04 02 01: 1330000 EUR;Z týchto rozpočtových prostriedkov sa môžu hradiť úroky z omeškania.Článok 3Nakumulované zmeny pridelených rozpočtových prostriedkov na činnosti, na ktoré sa vzťahuje príslušný pracovný program, neprekračujúce 10 % maximálnej výšky príspevku stanovenej v článku 2 tohto rozhodnutia sa nepovažujú za podstatné v zmysle článku 90 ods. 4 nariadenia (ES, Euratom) č. 2342/2002 pod podmienkou, že dané zmeny významne neovplyvňujú povahu a cieľ pracovného programu.Článok 4Toto rozhodnutie predstavuje rozhodnutie o financovaní v zmysle článku 75 nariadenia o rozpočtových pravidlách.Toto rozhodnutie sa vzťahuje aj na platbu úrokov z omeškania podľa článku 83 nariadenia (ES, Euratom) č. 1605/2002 a článku 106 ods. 5 nariadenia (ES, Euratom) č. 2342/2002.V Bruseli 19. augusta 2011Za KomisiuJohn Dalličlen Komisie[1] Ú. v. EÚ L 248, 16.9.2002, s. 1.[2] Ú. v. EÚ L 357, 31.12.2002, s. 1.[3] Ú. v. EÚ L 155, 18.6.2009, s. 30.[4] Ú. v. EÚ L 139, 30.4.2004, s. 206.[5] Ú. v. EÚ L 47, 18.2.2009, s. 5.[6] Vestník EFSA (EFSA Journal) (2004) 91, 1 – 18.[7] http://ec.europa.eu/food/animal/welfare/farm/initiatives_en.htm--------------------------------------------------PRÍLOHAPracovný program uvedený v článku 11.1. ÚvodTento program obsahuje vykonávacie opatrenia v súvislosti s činnosťami, ktoré sa týkajú výdavkov Únie na alternatívy chirurgickej kastrácie ošípaných.Na základe cieľov rozhodnutia Rady 2009/470/ES o výdavkoch na veterinárnom úseku je rozdelenie rozpočtových prostriedkov a hlavné činnosti takéto:Na verejné obstarávanie (realizované v rámci priameho centralizovaného hospodárenia) (1.2):- Použitie správnej dohody so Spoločným výskumným centrom, Inštitútom pre referenčné materiály a merania v meste Geel, v Belgicku, na vývoj referenčných metód, uznávaných Európskou úniou, na zistenie a meranie hlavných zložiek spôsobujúcich kančí pach, do maximálnej výšky 500000 EUR (1.2.1).- Jedna otvorená výzva na predloženie ponuky v súvislosti so štúdiou o prijateľnosti bravčového mäsa a mäsových produktov získaných zo samcov ošípaných, ktorí neboli chirurgicky vykastrovaní, pre spotrebiteľov v Európskej únii a tretích krajinách, jej uverejnenie a šírenie súvisiacich informácií, do maximálnej výšky 250000 EUR (1.2.2).- Jedna otvorená výzva na predloženie ponuky v súvislosti so štúdiou o metódach rýchleho zistenia kančieho pachu, ktoré sa používajú alebo vyvíjajú na bitúnkoch v Európskej únii, do maximálnej výšky 150000 EUR (1.2.3).- Jedna otvorená výzva na predloženie ponuky v súvislosti so štúdiou o spôsobe, ako dosiahnuť redukciu zložiek spôsobujúcich kančí pach prostredníctvom technológií chovu, výkrmu a riadenia, do maximálnej výšky 250000 EUR (1.2.4).- Použitie rámcovej dohody na štúdiu a ekonomickú analýzu nákladov a ziskov v súvislosti s ukončením chirurgickej kastrácie ošípaných, pričom sa venuje osobitná pozornosť deľbe nákladov v rámci celého reťazca bravčového mäsa, do maximálnej výšky 150000 EUR (1.2.5).- Použitie rámcovej dohody na vyvinutie, webhosting a údržbu webovej stránky venovanej činnostiam Európskej únie, ktoré sa týkajú alternatív chirurgickej kastrácie ošípaných, do maximálnej výšky 30000 EUR (1.2.6).1.2. Verejné obstarávanieCelkový rozpočet vyhradený na zmluvy o verejnom obstarávaní na rok 2011 uvedený v bode 1.2 dosahuje výšku 1330000 EUR.1.2.1. Vývoj referenčných metód, uznávaných Európskou úniou, na zistenie a meranie hlavných zložiek spôsobujúcich kančí pachPrávny základ : Články 22 a 23 rozhodnutia Rady 2009/470/ESRozpočtový riadok : 17 04 02 01Orientačný počet a druh plánovaných zmlúv : Jedna správna dohoda so Spoločným výskumným centrom, Inštitútom pre referenčné materiály a merania (JRC-IRMM) v meste Geel, v Belgicku.Predmet plánovaných zmlúv : - Vývoj harmonizovaných referenčných metód Európskej únie, na zistenie a meranie troch hlavných zložiek spôsobujúcich kančí pach (androstenon, skatol a indol) s cieľom zabezpečiť bezproblémové fungovanie vnútorného trhu s bravčovým mäsom získaným zo samcov ošípaných, ktorí nie sú chirurgicky vykastrovaní.- Vývoj harmonizovaných postupov Európskej únie, pokiaľ ide o technológiu odberu vzoriek a prípravu vzoriek na zistenie kančieho pachu.- Prepojenie prahov harmonizovaných referenčných metód Európskej únie na zistenie zložiek spôsobujúcich kančí pach s prahmi citlivosti.- Umožnenie porovnateľnosti analytických výsledkov medzi laboratóriami.- Kalibrovanie skríningových metód na rýchle zistenie kančieho pachu.Vykonávanie : Priame centralizované hospodárenieOrientačný časový rámec na začatie postupu verejného obstarávania : September 2011Orientačná suma výzvy na predloženie ponúk : 500000 EUROsobitná zmluva : Neuplatňuje sa1.2.2. Štúdia o prijateľnosti bravčového mäsa a mäsových produktov získaných zo samcov ošípaných, ktorí neboli chirurgicky vykastrovaní, pre spotrebiteľov v Európskej únii a v tretích krajináchPrávny základ : Články 22 a 23 rozhodnutia Rady 2009/470/ESRozpočtový riadok : 17 04 02 01Orientačný počet a druh plánovaných zmlúv : Jedna zmluva o poskytnutí služby (verejná výzva na predloženie ponúk)Predmet plánovaných zmlúv : - Vypracovať štúdiu o prijateľnosti bravčového mäsa a mäsových produktov získaných zo samcov ošípaných, ktorí neboli chirurgicky vykastrovaní, pre spotrebiteľov v Európskej únii a tretích krajinách.- Zistiť rozdiely medzi rôznymi členskými štátmi, pokiaľ ide o prijateľnosť mäsa a mäsových produktov získaných zo samcov ošípaných, ktorí neboli chirurgicky vykastrovaní, a reagovať na tieto rozdiely.- Zistiť rozdiely v tretích krajinách, do ktorých Únia vyváža bravčové mäso a produkty z bravčového mäsa, pokiaľ ide o prijateľnosť bravčového mäsa a mäsových produktov získaných zo samcov ošípaných, ktorí neboli chirurgicky vykastrovaní, pre spotrebiteľov a reagovať na tieto rozdiely.Vykonávanie : Priame centralizované hospodárenieOrientačný časový rámec na začatie postupu verejného obstarávania : December 2011Orientačná suma výzvy na predloženie ponúk : 250000 EUROsobitná zmluva : Neuplatňuje sa1.2.3. Štúdia o metódach rýchleho zistenia kančieho pachu, ktoré sa používajú alebo vyvíjajú na bitúnkoch v Európskej úniiPrávny základ : Články 22 a 23 rozhodnutia Rady 2009/470/ESRozpočtový riadok : 17 04 02 01Orientačný počet a druh plánovaných zmlúv : Jedna zmluva o poskytnutí služby (verejná výzva na predloženie ponúk)Predmet plánovaných zmlúv : - Vykonať štúdiu o metódach rýchleho zistenia kančieho pachu, ktoré sa používajú alebo vyvíjajú na bitúnkoch ošípaných v Európskej únii.- Porovnať realizovateľnosť, výsledky a náklady rozličných metód, ktoré sa používajú alebo vyvíjajú na bitúnkoch ošípaných v Európskej únii.Vykonávanie : Priame centralizované hospodárenieOrientačný časový rámec na začatie postupu verejného obstarávania : Február 2012Orientačná suma výzvy na predloženie ponúk : 150000 EUROsobitná zmluva : Neuplatňuje sa1.2.4. Štúdia o spôsobe, ako dosiahnuť redukciu zložiek spôsobujúcich kančí pach prostredníctvom technológií chovu, výkrmu a riadeniaPrávny základ : Články 22 a 23 rozhodnutia Rady 2009/470/ESRozpočtový riadok : 17 04 02 01Orientačný počet a druh plánovaných zmlúv : Jedna zmluva o poskytnutí služby (verejná výzva na predloženie ponúk)Predmet plánovaných zmlúv : - Jedna štúdia s cieľom zistiť a vyčísliť, ako možno dosiahnuť redukciu zložiek spôsobujúcich kančí pach prostredníctvom zmien technológií chovu, výkrmu a riadenia.Vykonávanie : Priame centralizované hospodárenieOrientačný časový rámec na začatie postupu verejného obstarávania : Apríl 2012Orientačná suma výzvy na predloženie ponúk : 250000 EUROsobitná zmluva : Neuplatňuje sa1.2.5. Štúdia a ekonomická analýza nákladov a ziskov v súvislosti s ukončením chirurgickej kastrácie ošípanýchPrávny základ : Články 22 a 23 rozhodnutia Rady 2009/470/ESRozpočtový riadok : 17 04 02 01Orientačný počet a druh plánovaných zmlúv : Jedna zmluva o poskytnutí služby (s využitím existujúcej rámcovej dohody).Predmet plánovaných zmlúv : - Zhromaždiť ekonomické údaje a vypracovať ekonomické prognózy týkajúce sa nákladov a ziskov (životné prostredie, krmivo, počet prasiatok) v súvislosti s ukončením štandardnej chirurgickej kastrácie ošípaných. Medzi ne budú patriť náklady a zisky všetkých zúčastnených v sektore, od výrobcov po spotrebiteľov.- Určiť, ako by mohli byť tieto náklady a zisky rozdelené medzi všetkých rôznych zúčastnených v sektore.Vykonávanie : Priame centralizované hospodárenieOrientačný časový rámec na začatie postupu verejného obstarávania : Jún 2012Orientačná suma výzvy na predloženie ponúk : 150000 EUROsobitná zmluva : Uzatvorenie jednej osobitnej zmluvy o poskytnutí služby na základe vyhodnotenia rámcovej dohody, hodnotenia vplyvu a súvisiacich služieb, časť 3, Potravinový reťazec, číslo zmluvy č. SANCO/2008/01/055.1.2.6. Vyvinutie, webhosting a údržba webovej stránky venovanej danej téme, ktorá by slúžila na vzdelávanie a odbornú prípravu hlavných zúčastnených strán v sektore chovu ošípaných, pokiaľ ide o činnosti Európskej únie v oblasti alternatív chirurgickej kastrácie ošípanýchPrávny základ : Články 19 a 20 rozhodnutia Rady 2009/470/ESRozpočtový riadok : 17 04 02 01Orientačný počet a druh plánovaných zmlúv : Jedna zmluva o poskytnutí služby (s využitím existujúcej rámcovej dohody).Predmet plánovaných zmlúv : Hlavnými cieľmi webovej stránky venovanej danej téme by bolo:- Poskytnúť aktualizované online informácie o činnostiach Európskej únie, pokiaľ ide o alternatívy chirurgickej kastrácie ošípaných.- Poskytnúť platformu na výmenu informácií a odbornú prípravu pre zúčastnených v celom reťazci bravčového mäsa.- Vydávať publikácie na šírenie výsledkov činností Európskej únie v súvislosti s alternatívami kastrácie ošípaných.Vykonávanie : Priame centralizované hospodárenieOrientačný časový rámec na začatie postupu verejného obstarávania : Október 2011Orientačná suma výzvy na predloženie ponúk : 30000 EUROsobitná zmluva : Uzatvorenie jednej osobitnej zmluvy o poskytnutí služby na základe rámcovej dohody s referenčným číslom SANCO/2009/A1/005, časť 1.--------------------------------------------------